cyanic-selkie/wikianc huggingface dataset:
চেলো
ইতিহাস
চেলো-আকৃতির বাদ্যযন্ত্রসহ বেহালা পরিবারের বাদ্যযন্ত্রসমূহ আনুমানিক ১৫০০ সালে বিকাশ লাভ করে। এই বাদ্যযন্ত্র পরিবার ভায়োলা দা গাম্বা পরিবার থেকে ভিন্ন। ধারণা করা হয় বেহালা পরিবার আনুমানিক ১৫৩০ সালে উত্তর ইতালিতে প্রথম পাওয়া যায়। সেখানে তিন আকৃতির বাদ্যযন্ত্র পাওয়া যায়, যেগুলোকে বর্তমান সময়ে বেহালা, ভায়োলা ও চেলো নামে ডাকা হয়। একটি বহুল প্রচলিত ভুল ধারণা হল, চেলো ভায়োলা দা গাম্বা থেকে উৎপত্তি লাভ করে, কিন্তু মূলত তা নয় বরং চেলো ভায়োলা দা গাম্বার পাশাপাশি অর্ধ-শতাব্দী ধরে বিদ্যমান রয়েছে। এখন পর্যন্ত বিদ্যমান সবচেয়ে প্রাচীন চেলো তৈরি করেছিলেন আন্দ্রেয়া আমাতি।
ঐকতান-বাদকদল
চেলো একটি আদর্শ সিমফনি অর্কেস্ট্রার অংশ। ঐকতান-বাদকদলে সাধারণত ৮ থেকে ১২ জন চেলোবাদক থাকে। একটি আদর্শ ঐকতান-বাদকদলে চেলো অংশ মঞ্চের বামে (শ্রোতাদের ডানে) সামনে এবং বেহালা অংশের বিপরীতে বসে থাকে। কিছু ক্ষেত্রে, ঐকতান-বাদকদলে বা সঙ্গীত পরিচালক বেহালা ও চেলো অংশে একে অপরের সাথে পরিবর্তন করে থাকেন। প্রধান বাদক সবসময় শ্রোতাদের সবচেয়ে কাছে বসেন।
ম্যাকমোহন সীমা
right|thumb|এই McMahon লাইন ফর্ম উত্তর সীমানা [[অরুণাচল প্রদেশ|, অরুণাচল প্রদেশ (লাল দেখানো হয়েছে) পূর্ব হিমালয় দ্বারা শাসিত ভারত কিন্তু দাবি করে চীন. এলাকার ফোকাস ছিল 1962 সালে চীন-ভারত যুদ্ধ.]] thumb|হেনরি McMahon এই ম্যাকমোহন লাইন ১৯১৪ সালে সিমলা চুক্তির মাধ্যমে ব্রিটেন ও তিব্বতের স্বীকৃত হয়। বর্তমানে এটি ভারত ও চিনের মধ্যে আইন স্বীকৃত সীমানা, যদিও চীন সরকার একে বিতর্কিত অংশ বলে মনে করে।
লাইন নামকরণ করা হয় স্যার হেনরি ম্যাকমোহনের নামে, যিনি ব্রিটিশ ভারত সরকারের পররাষ্ট্র সচিব ছিলেন এবং সিমলা আলোচনার প্রধান আলোচক। হিমালয় বরাবর ভুটান থেকে ৫৫০ মাইল (৮৯০ কিমি) প্রসারিত করা হয়। যার মধ্যে পশ্চিমে ১৬০ মাইল (২৬০ কিমি)। বাকিটা ব্রম্ভপুত্রের বাঁক ধরে প্রসারন করা হয়। ১৯০৭ সালের অ্যাংলো-রাশিয়ান কনভেনশন অসম্পূর্ণ থাকার কারণে প্রথমে সিমলা ব্রিটিশ সরকার একে প্রত্যাখ্যান করে। ১৯২১ সালে এর নিন্দা করা হয়। ১৯৩৫ সাল পর্যন্ত ম্যাকমোহন সীমার কথা স্মৃতির অতলে ছিল। এরপর ব্রিটিশ সিভিল সার্ভিস অফিসার ওলাফ ক্রো সিমলা চুক্তি সম্বন্ধে প্রতীত করতে পারল সরকারি ভাবে ম্যাকমোহন সীমা প্রকাশিত হয়। right|thumb|মানচিত্র থেকে ইম্পেরিয়াল গেজেটিয়ার অব ইন্ডিয়া, অক্সফোর্ড ইউনিভার্সিটি প্রেস, 1909. এটা চিহ্নিত, "বাইরের লাইন" হিসাবে সীমান্তের পূর্ব অধ্যায় উপরের ডান.
ভালবের তালিকা
ভালবকে বিভিন্ন শ্রেনীতে ভাগ করা যায়। গঠন এবং কার্যের উপর ভিত্তি করে ভালবকে প্রাথমিকভাগে দুই শ্রেণীতে ভাগ করা হয়। এই দুই ভাগে আবার একাধিক উপভাগ আছে।
উত্তর-পূর্ব সীমান্ত অঞ্চল
উত্তর-পূর্ব ফ্রন্টিয়ার এজেন্সি বা North-East Frontier Agency ছিল এক রাজনৈতিক বিভাজনের মধ্যে ব্রিটিশ ভারতের এবং ১৯৭২ সাল পর্যন্ত  ভারতের একটি রাজনৈতিক বিভাজিকা যা পরে অরুণাচল প্রদেশ নামে  কেন্দ্রশাসিত অঞ্চল হিসাবে সৃষ্ট হয়। তার প্রশাসনিক সদর দপ্তর ছিল শিলং (১৯৭৪ পর্যন্ত), পরে ইটানগরে) স্থানান্তরিত করা হয়।
জাতিসংঘের ইতিহাস
আন্তর্জাতিক সংস্থা হিসাবে জাতিসংঘের ইতিহাসের (বা রাষ্ট্রসংঘের ইতিহাস) সূচনা দ্বিতীয় বিশ্বযুদ্ধে। তার পর থেকে এর লক্ষ্য ও ক্রিয়াকলাপগুলি একবিংশ শতাব্দীর গোড়ার দিকে এটি আদি আন্তর্জাতিক সংস্থায় পরিণত করার জন্য প্রসারিত হয়।
উৎপত্তি
১৯৩৯ সালে মার্কিন পররাষ্ট্র দফতরের নেতৃত্বে অকার্যকর সম্মিলিত জাতিপুঞ্জ'কে (লীগ অব নেশনস) প্রতিস্থাপনের জন্য নতুন বিশ্ব সংস্থার প্রথমতম দৃঢ় পরিকল্পনা শুরু হয়। ১৯৪১ সালের ১২ জুন, যুক্তরাজ্য, কানাডা, অস্ট্রেলিয়া, নিউজিল্যান্ড, দক্ষিণ আফ্রিকা ইউনিয়ন এবং বেলজিয়াম, চেকোস্লোভাকিয়া, গ্রীস, লাক্সেমবার্গ, নেদারল্যান্ডস, নরওয়ে, পোল্যান্ড এবং যুগোস্লাভিয়ার নির্বাসিত সরকারগুলির প্রতিনিধিরা, পাশাপাশি ফ্রান্সের জেনারেল শার্ল গোলের একজন প্রতিনিধি লন্ডনে সাক্ষাত করেন এবং সেন্ট জেমস প্রাসাদের ঘোষণাপত্রে স্বাক্ষর করেন। এটি ছয়টি সম্মেলনের মধ্যে প্রথম ছিল যা জাতিসংঘ ও জাতিসংঘের সনদ প্রতিষ্ঠা করে।
১৯৪১ সালের ডিসেম্বরে, হোয়াইট হাউসে তিন সপ্তাহের সফরকালীন সময়ে ব্রিটিশ প্রধানমন্ত্রী উইনস্টন চার্চিলকে মার্কিন প্রেসিডেন্ট ফ্রাঙ্কলিন রুজভেল্ট দ্বিতীয় বিশ্বযুদ্ধের মিত্রবাহিনীকে উল্লেখ করার জন্য প্রথম ইউনাইটেড নেশনস নামটি ব্যবহার করার পরামর্শ দিয়েছিলেন। রুজভেল্ট "অ্যাসোসিয়েটেড পাওয়ারস" এর বিকল্প হিসাবে নামটির পরামর্শ দিয়েছিলেন, এটি প্রথম বিশ্বযুদ্ধের সময় আমেরিকা ব্যবহার করত (আমেরিকা কখনই প্রথম বিশ্বযুদ্ধের মিত্রবাহিনীর সদস্য ছিল না, তবে ১৯৭১ সালে স্ব-ঘোষিত "সহযোগী শক্তি" হিসাবে যুদ্ধে প্রবেশ করে)। চার্চিল এই ধারণাটি গ্রহণ করেন এবং লর্ড বায়রনের চিল্ড হ্যারল্ড'স পিলগ্রিমেজ কবিতায় "জাতিসংঘ" শব্দটির ব্যবহারের উদ্ধৃতি দিয়েছিলেন, যা ১৮১৫ সালে ওয়াটারলুয়ের যুদ্ধে মিত্রদের উল্লেখ করে।
প্রতিষ্ঠা
১৯৪৫ সালের ২৪ এপ্রিল, সান ফ্রান্সিস্কোতে আন্তর্জাতিক সংস্থা সম্পর্কিত জাতিসংঘের সম্মেলন শুরু হয়। সরকারগুলি ছাড়াও, রোটারি ইন্টারন্যাশনাল ও লায়ন্স ক্লাব ইন্টারন্যাশনাল সহ বেশ কয়েকটি বেসরকারী সংস্থা একটি সনদের খসড়া তৈরিতে সহায়তা করার জন্য আমন্ত্রণ পেয়েছিল। দুই মাস কাজ করার পরে, সম্মেলনে প্রতিনিধিত্ব করা পঞ্চাশটি রাষ্ট্র ২৬ জুন জাতিসংঘের সনদে স্বাক্ষর করে। পোল্যান্ড, রাজনৈতিক অস্থিতিশীলতার কারণে সম্মেলনে একজন প্রতিনিধি প্রেরণে অক্ষম হয়, ১৯৪৫ সালের ১৫ ই অক্টোবর সনদে স্বাক্ষর করে। সনদটি বলে যে কার্যকর হওয়ার আগে, এটি গণপ্রজাতন্ত্রী চীন, ফ্রান্স, ইউএসএসআর, যুক্তরাজ্য ও মার্কিন যুক্তরাষ্ট্রের সরকার এবং অন্যান্য ৪৬ জন স্বাক্ষরকারীর মধ্যে সিংহভাগ কর্তৃক অনুমোদিত হতে হবে।
১৯৪৬ সালের ১০ জানুয়ারি লন্ডনে ওয়েস্টমিনস্টারের সেন্ট্রাল হলে সাধারণ পরিষদের প্রথম সভা অনুষ্ঠিত হয়। সুরক্ষা কাউন্সিল এক সপ্তাহ পরে ওয়েস্টমিনস্টারের চার্চ হাউসে প্রথমবারের মতো মিলিত হয়। ১৯৪৬ সালের ১৮ এপ্রিল লীগ অব নেশনস আনুষ্ঠানিকভাবে নিজেকে বিলীন করে দেয় এবং উদ্দেশ্যকে জাতিসংঘে স্থানান্তরিত করে।
ক্রিয়াকলাপ
সামাজিক ক্ষেত্র, মানবাধিকার, অর্থনৈতিক বিকাশ, ঔপনিবেশবাদ লোপ, স্বাস্থ্য ও শিক্ষাকে উৎসাহিত করা এবং শরণার্থী ও বাণিজ্যে আকর্ষণীয়ভাবে জাতিসংঘ যথেষ্ট সুনাম অর্জন করেছে।
জাতিসংঘের নেতাদের উচ্চ আশা ছিল যে এটি রাষ্ট্রসমূহের মধ্যে দ্বন্দ্ব রোধে এবং ভবিষ্যতের যুদ্ধকে অসম্ভব করে তুলতে কাজ করবে। এই আশাগুলি অবশ্যই পুরোপুরি কার্যকর হয় নি। ১৯৪৭ সাল থেকে ১৯৯১ সাল পর্যন্ত শীতল যুদ্ধের সময় বৈরী শিবিরে বিশ্বের বিভাজন শান্তিরক্ষার বিষয়ে চুক্তি করাকে অত্যন্ত কঠিন করে তুলেছিল। শীতল বা স্নায়ুযুদ্ধের সমাপ্তির পরে, বিশ্ব শান্তি ও সহযোগিতা অর্জনের জন্য জাতিসংঘকে সংস্থা হিসাবে পরিণত করার জন্য নতুন কাজগুলি শুরু হয়, যেহেতু কয়েক ডজন সক্রিয় সামরিক দ্বন্দ্ব বিশ্বজুড়ে ক্রমাগত ছড়িয়ে পড়ে। সোভিয়েত ইউনিয়ন ভেঙে যাওয়ার ফলে মার্কিন যুক্তরাষ্ট্র বৈশ্বিক আধিপত্যের এক অনন্য অবস্থানে প্রতিষ্ঠিত হয় এবং জাতিসংঘের জন্য বিভিন্ন ধরনের নতুন সমস্যা তৈরি করেছে।
রায়গঞ্জ লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- ইসলামপুর বিধানসভা কেন্দ্র, গোয়ালপোখর বিধানসভা কেন্দ্র,  চাকুলিয়া বিধানসভা কেন্দ্র,  করণদিঘি বিধানসভা কেন্দ্র, হেমতাবাদ বিধানসভা কেন্দ্র, কালিয়াগঞ্জ বিধানসভা কেন্দ্র ও রায়গঞ্জ বিধানসভা কেন্দ্র
ইসলামপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর দিনাজপুর জেলার অন্তর্গত। বিধানসভা কেন্দ্রটির মূল কার্যালয় ইসলামপুরে অবস্থিত।  এই কেন্দ্রটি তফসিলি জাতিদের জন্য সংরক্ষিত।
গোয়ালপোখর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর দিনাজপুর জেলার অন্তর্গত। বিধানসভা কেন্দ্রটির মূল কার্যালয় গোয়ালপোখরে অবস্থিত। এই কেন্দ্রটি তফসিলি জাতি ও তফসিলী জাতিদের জন্য সংরক্ষিত।
চাকুলিয়া বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর দিনাজপুর  জেলার অন্তর্গত। বিধানসভা কেন্দ্রটির মূল কার্যালয় চাকুলিয়াতে শহরে অবস্থিত।  এই কেন্দ্রটি তফসিলি জাতি ও তফসিলী জাতিদের জন্য সংরক্ষিত।
জুগরাজ সিং (মল্লক্রীড়াবিদ)
জুগরাজ সিং (জন্ম ১৯৫০) একজন ভারতীয় ক্রীড়াবিদ। তিনি ১৯৭২ গ্রীষ্মকালীন অলিম্পিকে পুরুষদের গোলক নিক্ষেপে প্রতিদ্বন্দ্বিতা করেছিলেন।
রায়গঞ্জ লোকসভা কেন্দ্র
হেমতাবাদ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর দিনাজপুর জেলার অন্তর্গত। বিধানসভা কেন্দ্রটির মূল কার্যালয় হেমতাবাদে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত।
কালিয়াগঞ্জ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর দিনাজপুর  জেলার অন্তর্গত। বিধানসভা কেন্দ্রটির মূল কার্যালয় কালিয়াগঞ্জ  শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত।
রায়গঞ্জ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর দিনাজপুর জেলার অন্তর্গত। বিধানসভা কেন্দ্রটির মূল কার্যালয় রায়গঞ্জ শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
কেন্দ্রীয় পুলিশ হাসপাতাল, ঢাকা
কেন্দ্রীয় পুলিশ হাসপাতাল (সিপিএইচ) বা রাজারবাগ পুলিশ হাসপাতাল ঢাকার রাজারবাগে অবস্থিত একটি সরকারি হাসপাতাল। এই হাসপাতালে বাংলাদেশ পুলিশ সদস্যরা বিনা মূল্যে চিকিৎসাসেবা পান। ১৯৫৪ সালে হাসপাতালের যাত্রা শুরু হয়।
অবকাঠামো
কেন্দ্রীয় পুলিশ হাসপাতালটি ৪ তলাবিশিষ্ট ভবন। এটি স্টিল কাঠামোতে তৈরি করা হয়েছে। অন্তঃবিভাগ, বহির্বিভাগ, জরুরী বিভাগসহ অন্যান্য বিভাগে চিকিৎসা সেবা প্রদান করছে।
পরিষেবা
কেন্দ্রীয় পুলিশ হাসপাতালে শুধু বাংলাদেশ পুলিশবাহিনী সদস্য ও তাদের পরিবারের সদস্যরা চিকিৎসা সেবা গ্রহণ করতে পারে।
হাসপাতালটি বিভিন্ন বিভাগ আছে। উল্লেখযোগ্য বিভাগসমূহ হলঃ
এছারাও এই হাসপাতালে রেডিওলজি এন্ড ইমেজিং ও ল্যাবরেটরি, ইকো-কার্ডিওগ্রাম, ব্লাড ব্যাংক, অপারেশন থিয়েটার, ৪-ডি আল্ট্রাসনোগ্রাম, ডায়ালাইসিস ইউনিট, ডিজিটাল ম্যামোগ্রাফী, ১৬০ স্লাইচ সিটিস্ক্যান,ডিজিটাল এক্স-রে মেশিন, এমআরআই মেশিন, ইটিটি সুবিধা রয়েছে।
জনবল কাঠামো
২০২০ সালের তথ্য অনুসারে, কেন্দ্রীয় পুলিশ হাসপাতালে ১২০টি চিকিৎসক পদ আছে। দ্বিতীয়, তৃতীয় ও চতুর্থ শ্রেণীর মোট ১৬৬ পদের মধ্যে ৪০টি(১২৬ জন কর্মরত) শূন্য আছে।
করোনাকালীন ভূমিকা
তবে হাসপাতালটি করোনা যুদ্ধে উল্লেখযোগ্য ভূমিকা রয়েছে। হাসপাতালে প্লাজমা থেরাপি দিয়ে করোনা রোগী ভাল করার চেষ্টা করা হয়। তাছাড়া হোমিও চিকিৎসা দিয়েও চেষ্টা করা হচ্ছে।
খ্রিস্টপূর্ব ৪৭৬
খ্রিস্টপূর্ব ৪৭৬ প্রাক-জুলিয়ান রোমান বর্ষপঞ্জীর একটি বছর। সে সময়ে এটি রুটিলাস ও স্ট্রাক্টাসের কনসালশিপের বছর (বা ২৭৮ আব উর্বে কন্দিতা) নামে পরিচিত ছিল। খ্রিস্টপূর্ব ৪৭৬ ব্যবহারের শুরু হয় প্রাক মধ্যযুগে, যখন বছরের নামকরণে ইউরোপে অ্যানো ডোমিনি বর্ষপঞ্জীর প্রচলন শুর হয়।
বানিয়াচং দক্ষিণ পূর্ব ইউনিয়ন
বানিয়াচং দক্ষিণ পূর্ব ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।
অবস্থান ও সীমানা
বৃহত্তম বানিয়াচং গ্রাম যে ৪টি ইউনিয়ন নিয়ে গঠিত হয়েছে, তার মধ্যে একটি ইউনিয়ন বানিয়াচং দক্ষিন পূর্ব। এই ইউনিয়নের উত্তরে বানিয়াচং উত্তর পূর্ব ইউনিয়ন, পূর্বে বড়ইউরি, খাগাউরা ও পুকড়া ইউনিয়ন, পশ্চিমে বানিয়াচং দক্ষিন পশ্চিম ইউনিয়ন এবং দক্ষিনে পুকড়া ও সুবিদপুর ইউনিয়ন অবস্থিত।
আয়তন ও জনসংখ্যা
আয়তন- ৯বর্গ কি.মি.।  জনসংখ্যা- ১৯২২৬ জন ( ২০১১সালেরআদমশুমারিঅনুযায়ী)৷
শিক্ষা
শিক্ষার হার : ১৭.৬%  (২০১১সালের শিক্ষ জরীপ অনুযায়ী)৷
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ হাবিবুর রহমান
বোগিওক অং সান স্টেডিয়াম
বোগিওক অং সান স্টেডিয়াম মিয়ানমারের ইয়াঙ্গুন শহরের পুরনো অংশে মিঙ্গালা টাউংনাউন্ট শহরতলীতে অবস্থিত ১৯০৬ সালে নির্মিত এবং ১৯০৯ সালে চালু হওয়া একটি বহুমুখী স্টেডিয়াম। বার্মার ব্রিটিশ শাসন চলাকালে নির্মিত ক্রীড়াস্থানটি  মূলত ক্রিকেট খেলার জন্য ব্যবহার হতো। এছাড়াও ফুটবল ও টেনিস খেলা হয়েছে।  প্রাথমিক নির্মাণের পর ১৯৫৮ থেকে ১৯৬০ সালে এটির সংস্কার ও উন্নয়ন চলে। বিভিন্ন জাতীয় ও আন্তর্জাতিক ক্রীড়া প্রতিযোগিতার পাশাপাশি এটি স্মারক প্রদর্শনী আয়োজনের স্থান হিসেবে ব্যবহৃত হয়েছে।
ইতিহাস
১৯০৬ সালে মাঠের ভূমি অধিগ্রহণ করা হয়। উন্নয়ন ও নির্মাণ শেষে ১৯০৯ সালে বার্মা এ্যাথলেটিক এসোসিয়েশন মাঠ নামে উদ্বোধন করা হয়। এটি ১৯৩৫ সালে ৪০০ মিটার (১৩০০ ফুট) দৌড়ের ট্র্যাক বসানো হয়। বার্মা স্বাধীনতা অর্জনের পর মাঠটি স্টেডিয়ামে রূপান্তর করা হয়। ১৯৫৩ সালের ১৭ অক্টোবর সংস্কার ও দর্শক বসার গ্যালারী নির্মাণের পর অং সানের নামে নামকরণ করা হয়, ১৯৫৮ সালে দ্বিতল দর্শক বসার গ্যালারী সংযুক্ত করা হয়। ১৯৫৯-১৯৬০ সালে দ্বিতীয় সাউথ ইস্ট এশিয়ান পেনিনসুলার গেমস উপলক্ষ্যে পুনরায় সংস্কার করা হয়। ৪০,০০০ আসনবিশিষ্ট স্টেডিয়ামটি ১৯৮০-এর দশকের মাঝামাঝি পর্যন্ত এটি দেশের জাতীয় স্টেডিয়াম ছিল। স্টেডিয়ামটি ১৯৬১ এবং ১৯৬৯ সালে সাউথ ইস্ট এশিয়ান পেনিনসুলার গেমসের প্রধান ভেন্যু ছিল।
ব্যবহার
স্টেডিয়ামটিতে ১৯২৭ সালে স্বাগতিক বার্মা ও সফরকারী মেরিলেবোন ক্রিকেট ক্লাবের মধ্যে প্রথম শ্রেণীর ক্রিকেট ম্যাচ অনুষ্ঠিত হওয়ার রেকর্ড আছে। যদিও এটি এখন আর আন্তর্জাতিক পর্যায়ের প্রতিযোগিতার জন্য পছন্দের স্থান নয়, স্টেডিয়ামটি এখনও মিয়ানমার ন্যাশনাল লিগ ফুটবল ম্যাচের জন্য ব্যাপকভাবে ব্যবহৃত হয়। এটি ইয়াঙ্গুন ইউনাইটেড ফুটবল ক্লাবের স্বাগতিক মাঠ। স্টেডিয়ামের গ্যালারির নীচে একটি ব্যয়ামাগার আছে। আউটডোর স্টেডিয়ামের পাশে অবস্থিত অং সান ন্যাশনাল ইনডোর স্টেডিয়ামটি ইনডোর ক্রীড়া প্রতিযোগিতার জন্য ব্যবহৃত হয়। এখানে বিভিন্ন জাতীয় ও আন্তর্জাতিক প্রতিযোগিতা ছাড়াও বিশেষ স্মারক প্রদর্শনী 'হলিডে অন আইস' অনুষ্ঠিত হয়েছিল।
আদি ব্রাহ্মসমাজ
ভারতীয় নবজাগরণের অগ্রদূত রাজা রামমোহন রায় ১৮২৮ সালের ২০শে আগস্ট একেশ্বরবাদ প্রচারের উদ্দেশ্যে ব্রাহ্মসমাজ প্রতিষ্ঠা করেন। বেদান্ত ছিল তার ধর্ম সাধনার মূল ভিত্তি। ১৮৩৩ সালে তার মৃত্যুর পর দেবেন্দ্রনাথ ঠাকুর ব্রাহ্মসমাজের নেতৃত্ব গ্রহণ করেন। এই দেবেন্দ্রনাথ ঠাকুর এর ব্রাহ্মসমাজই পরবর্তীকালে আদি ব্রাহ্মসমাজ নামে পরিচিত হয়।
সূত্রপাত
১৮৫৮ সালে তরুণ কেশবচন্দ্র সেন ব্রাহ্মসমাজে যোগ দিলে এই একেশ্বরবাদী আন্দোলন বৃহত্তর আকার লাভ করে। কিন্তু দেবেন্দ্রনাথের সামাজিক রক্ষণশীলতার প্রশ্নে একমত না হলে নিজে ভারতবর্ষীয় ব্রাহ্মসমাজ (১৮৬৬) গঠন করেন এবং তখন থেকে দেবেন্দ্রনাথের নেতৃত্বাধীন ব্রাহ্মসমাজ 'আদি ব্রাহ্মসমাজ' নামে পরিচিতি লাভ করে।
ধর্মমত
একেশ্বরবাদী হলেও দেবেন্দ্রনাথ মনে করতেন যে, ব্রাহ্মধর্ম হিন্দু ধর্মই, বরং হিন্দু ধর্মের বিশুদ্ধতম রূপ । তিনি মূর্তিপূজা ব্যতীত হিন্দু ধর্মের জাতিভেদ বা অপর কিছুর বিরুদ্ধে প্রতিবাদে রাজি ছিলেন না। রামমোহন রায়ের আদর্শেই তিনি ও তার অনুগামীরা ধর্মীয় সংস্কারে ব্রতী হন।
জোগিন্দর সিং (মল্লক্রীড়াবিদ)
ক্যাপ্টেন জোগিন্দর সিং একজন ভারতীয় ক্রীড়াবিদ ছিলেন, যিনি ১৯৬৮ সালে অর্জুন পুরস্কার জিতেছিলেন।
ধূমডাঙ্গী রেলওয়ে স্টেশন
ধূমডাঙ্গি রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর দিনাজপুর জেলার চোপড়া, ঝাঝরি, ধুমডাঙ্গিতে অবস্থিত।
কেনিয়া-শ্রীলঙ্কা সম্পর্ক
কেনিয়া-শ্রীলঙ্কা সম্পর্ক, কেনিয়া এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। কেনিয়ার রাজধানী নাইরোবিতে শ্রীলঙ্কার একটি হাই কমিশন রয়েছে। বর্তমানে, কেনিয়ায় নিযুক্ত শ্রীলঙ্কার হাই কমিশনার হলেন, বাদিবেল কৃষ্ণমূর্তি। কিন্তু, শ্রীলঙ্কায় কেনিয়ার কোন হাই কমিশন বা দূতাবাস নেই। ভারতে অবস্থিত কেনিয়ার হাই কমিশনের নিকট শ্রীলঙ্কা সম্পর্কিত কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং সেখান থেকেই, শ্রীলঙ্কা সংক্রান্ত কূটনৈতিক কার্যক্রম সম্পন্ন করা হয়।
ইতিহাস
১৯৭০ সালে, কেনিয়া এবং শ্রীলঙ্কা এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়। সম্প্রতি উভয় দেশ, একটি দ্বিপাক্ষিক বিমান চলাচল বিষয়ক চুক্তি (বাইল্যাটারাল এয়ার সার্ভিসেস এগ্রিমেন্ট) সাক্ষর করে। এই চুক্তির মূল বিষয়বস্তু ছিল, কেনিয়া এবং শ্রীলঙ্কার মধ্যে সরাসরি বিমান চলাচল চালু। এছাড়াও এই চুক্তিতে উল্লেখ ছিল, কেনিয়া বা শ্রীলঙ্কাভিত্তিক কোন বিমান পরিচালনা প্রতিষ্ঠান এই দুই দেশের মধ্যে সরাসরি বিমান চালনা করতে পারবে।
২০১৩ সালে, শ্রীলঙ্কার সাবেক রাষ্ট্রপতি মহিন্দ রাজাপক্ষ, এক রাষ্ট্রীয় সফরে কেনিয়াতে যান। সেখানে তিনি কেনিয়ার রাষ্ট্রপতি, উহুরু কেনিয়াত্তার সাথে দ্বিপাক্ষিক বৈঠকে মিলিত হন। রাজাপক্ষের সেই সফরে দুই দেশ মেশ কিছু বিষয়ে ঐকমত্যে আছে। এর মধ্যে উল্লেখযোগ্য হল, দুই দেশের মধ্যবর্তী সমুদ্রপথের নিরাপত্তার উন্নয়ন, নৌপথে দুই দেশের মধ্যকার যোগাযোগ ও সম্পর্ক বৃদ্ধি এবং উন্নয়ন।
বাণিজ্য
এই দুই দেশের মধ্যকার বাণিজ্য সম্পর্কের উন্নতি দৃশ্যমান এবং প্রতি বছরই এই দুই দেশের মধ্যকার বাণিজ্যের পরিমাণ বৃদ্ধি পাচ্ছে।
২০১২ সালে, দুই দেশের মধ্যকার দ্বিপাক্ষিক বাণিজ্যের পরিমাণ ছিল ১২.৭৮ মিলিয়ন (১.২৭৮ কোটি) মার্কিন ডলার। যা ২০১৩ সালে, বেড়ে দাঁড়িয়ে হয়, ১৩.৯৪ মিলিয়ন (১.৩৯৪ কোটি) মার্কিন ডলার। আবার ২০১৪ সালের, জানুয়ারি থেকে জুন মাস পর্যন্ত এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৫.৮৬ মিলিয়ন (৫৮ লক্ষ) মার্কিন ডলার।
শ্রীলঙ্কায়, কেনিয়ার প্রধান রপ্তানি পণ্য হল; প্রাকৃতিক সোডিয়াম কার্বনেট, লবণ, গোল মরিচ এবং চা। The tea is usually 35% Sri Lankan and 65% Kenyan. অপরদিকে, কেনিয়াতে, শ্রীলঙ্কার প্রধান রপ্তানি পণ্য হল, প্রাকৃতিক রাবার, টায়ার, বস্তা এবং ব্যাগ, আঁশ, চা, চাল, নারিকেলের খোসা এবং অ্যাক্টিভেটেড কার্বন।
বর্তমানে কেনিয়াতে শ্রীলঙ্কার ১০ টি ব্যবসা প্রতিষ্ঠান, ব্যবসা কার্যক্রম পরিচালনা করছে। এসকল কোম্পানির সবগুলোই কেনিয়ার রপ্তানি প্রক্রিয়াজাতকরণ অঞ্চলে (ইপিজেড) তাঁদের ব্যবসায় কার্যক্রম চালু করেছে। এর পাশাপাশি, কেনিয়াতে শ্রীলঙ্কার কয়েকটি তথ্য প্রযুক্তি বিষয়ক প্রতিষ্ঠান তাঁদের কার্যক্রম চালাচ্ছে।
রঞ্জিত কুমার জয়সীলান
রঞ্জিত কুমার জয়সীলান একজন ভারতীয় ট্র্যাক এবং ফিল্ড মল্লক্রীড়াবিদ। তিনি ২০০৬ কমনওয়েলথ গেমসে পুরুষদের বসা চাকতি নিক্ষেপ ইএডিতে ২৯.৮৮ মিটার নিক্ষেপ করে ব্রোঞ্জ পদক জিতেছিলেন।
বাগদাদ বিশ্ববিদ্যালয়
বাগদাদ বিশ্ববিদ্যালয় (বাবি) (جامعة بغداد জামিআত বাগদাদ) হলো ইরাকের বৃহত্তম বিশ্ববিদ্যালয়, আরব বিশ্বের দশম বৃহত্তম এবং মিশরের বাইরে আরব বিশ্বের বৃহত্তম বিশ্ববিদ্যালয়।
ঢোল
thumb|330px|[[ঢাকা|ঢাকার ঢাকেশ্বরী মন্দিরে ঢাক কাঁধে ঢুলি]]
ঢোল এক প্রকার চর্মাচ্ছাদিত বাদ্যযন্ত্র। এটি বাংলাদেশের অন্যতম লোকবাদ্যযন্ত্র।। বিভিন্ন লোকসঙ্গীতের আসরে ঢোল এক প্রধান বাদ্যযন্ত্র। টাকডুম টাকডুম আওয়াজ শুনলেই বুঝা যায় কোথাও ঢোল বাজছে। ঢোল আর ঢাক অভিন্ন নয়।
বাদন
ঢোল যে বাজায় তাকে বলে ঢুলি বা ঢোলি। ঢুলিরা সাধারণত ঢোলের দু’দিকে মোটা রশি বা গামছা বেঁধে গলায় ঝুলিয়ে ঢোল বাজান। ঢোল বাজাতে ডান হাতে একটি কাঠি ব্যবহার করা হয়। বাম হাতের তালু দিয়ে অন্যপ্রান্ত বাজানো হয়। ঢুলিরা ঢোলের ডান দিক কাঠির বাড়িতে এবং একই সঙ্গে হাতের চাঁটিতে বাম দিকে ঢোল বাজিয়ে থাকে। বাংলাদেশের বিনয় বাঁশি ভারত উপমহাদেশের একজন সেরা ঢোলবাদক।
ইতিহাস
thumb|330px|একত্রে ঢোল বাজাচ্ছে কয়েকজন ঢুলি
লোক একটি প্রাচীন বাদ্যযন্ত্র। মধ্যযুগের বিভিন্ন মঙ্গলকাব্যেও ঢোলের উল্লেখ পাওয়া যায়। পয়লা বৈশাখের লাঠিখেলা, হোলি খেলা, নৌকাবাইচ, কুস্তি, কবিগানের আসর, জারিগান, সারিগান, টপ্পাগান, আলকাপ গান, গম্ভীরা, ছোকরা নাচ, গাজনের গান, বাউলগান, মহররমের শোভাযাত্রা, যাত্রাগান, বিয়ের বরযাত্রা ইত্যাদিতে ঢোল বাজে। হিন্দুদের বিভিন্ন পূজা ঢোল ছাড়া চলেই না। বিশেষ করে দুর্গাপূজা ও কালীপূজায় ঢোল বাজানো হয়। এ দেশের হিন্দু, মুসলমান, আদিবাসী নির্বিশেষে বিভিন্ন মাঙ্গলিক অনুষ্ঠানে ঢোল ব্যবহার করে। কয়েক বছর আগেও সরকারি কোনো আদেশ বা পরোয়ানা ঢোল বা ঢেড়া পিটিয়ে বিভিন্ন হাটে-বাজারে ঘোষণা করা হতো। ঢোলের আওয়াজ বহু দূর থেকে শ্রুত হয়।
ঢাক, বাংলা ঢোল, ঢোলক
ঢোল আর ঢাক অভিন্ন নয়। ঢোল ঢাকের চেয়ে ছোট। কিন্তু উভয় বাদ্যযন্ত্রেরই দুই প্রান্ত চামড়া দিয়ে ঢাকা থাকে। ঢাক বাজানো হয় দু’টি কাঠি দিয়ে একই প্রান্তে। বাংলা ঢোল নামে আরেকটি বাদ্যযন্ত্র আছে। বাংলা ঢোলের আকার সাধারণ ঢোলের চেয়ে বড়। বাংলা ঢোলের আওয়াজ সাধারণ ঢোলের চেয়ে গম্ভীর। এছাড়াঢোলের চেয়ে ছোট আরেকটি বাদ্যযন্ত্র আছে, যার নাম ঢোলক। ঢোলক দেখতে একটি ছোট পিপার মতো। ঢোলকের দু’দিকের ব্যাস সমান, ঢেকে রাখা চামড়া তুলনামূলকভাবে পাতলা। ঢোলক বাজাতে কোনো কাঠি লাগে না, হাত দিয়েই বাজানো হয়। ঢোলক বেশি ব্যবহৃত হয় নাটক ও যাত্রাপালায়। গজল ও কাওয়ালী গানে ঢোলক এক অপরিহার্য বাদ্যযন্ত্র।
Dhol
ন্যাশনাল আওয়ামী পার্টি
ন্যাশনাল আওয়ামী পার্টি অবিভক্ত পাকিস্তানের একটি গুরুত্বপূর্ণ বিরোধী রাজনৈতিক দল যা পূর্ব পাকিস্তান ব্যাপী ১৯৬৯-এর গণঅভ্যূত্থান সংগঠনে নেতৃস্থানীয় ভূমিকা রেখেছিল। মাওলানা ভাসানী এই দলের প্রতিষ্ঠাতা। ১৯৪৯ খ্রিস্টাব্দে স্বপ্রতিষ্ঠিত আওয়ামী মুসলিম লীগ, যা পরবর্তীকলে আওয়ামী লীগ নামে পরিচিত, ত্যাগ করে মাওলানা ভাসানী এই দলটি প্রতিষ্ঠা করেন।
ইট্রিয়াম আয়রন গারনেট
ইট্রিয়াম আয়রন গারনেট (ওয়াইআইজি ) এক ধরনের সিনথেটিক গারনেট যার রাসায়নিক কম্পোজিশন Y3Fe2 (FeO4)3 বা Y3Fe5O12। এটি একটি ফেরিম্যাগনেটিক ম্যাটেরিয়াল যার কুরি তাপমাত্রা ৫৬০ কেল্ভিন। ওয়াইআইজি ইট্রিয়াম ফেরাইট গারনেট হিসাবেও পরিচিত হতে পারে, কিন্তু সাধারণত পাউডার ফর্মে থাকলে  তাকে আয়রন ইটরিয়াম অক্সাইড বা ইটরিয়াম আয়রণ অক্সাইড বলা হয়।
ওয়াইআইজি-তে, আটটি অক্সিজেন আয়নের সাথে সমন্বিত থাকা প্রতিটি ইটিরিয়াম (III) আয়নের সাথে প্রতি পাঁচটি আয়রন (III) আয়ন দুটি অক্টাহেড্রাল এবং তিনটি টেট্রাহেড্রাল সাইট দখল করে যা অনিয়মিত ঘনক্ষেত্রে তৈরি করে। আয়রন আয়নগুলি দুটি কো-অর্ডিনেশন সাইটে অবস্থান করে  ভিন্ন স্পিন প্রদর্শন করে, যার ফলে চৌম্বকীয় আচরণ দেখা যায়। উদাহরণস্বরূপ, বিরল মৃত্তিকা মৌল দ্বারা নির্দিষ্ট সাইটগুলি প্রতিস্থাপিত করে আকর্ষণীয় চৌম্বকীয় বৈশিষ্ট্য পাওয়া যেতে পারে।
ওয়াইআইজি-র রয়েছে একটি উচ্চ ভার্ডিট ধ্রুবক যা ফ্যারাডে ইফেক্ট এর ফলে হয়, এবং রয়েছে মাইক্রোওয়েভ ফ্রিকোয়েন্সির উচ্চ কিউ ফ্যাক্টর, ইনফ্রারেড তরঙ্গদৈর্ঘ্যের লো অ্যাবজরপশন যা ১২০০ এনএম এর নিচে এবং ইলেক্ট্রন স্পিন রেজোন্যান্স এ খুব ছোট লাইনউইথ। এই বৈশিষ্ট্যগুলি সুপারকন্ডাক্টরগুলিতে এমওআই (ম্যাগনেটো অপটিক্যাল ইমেজিং) অ্যাপ্লিকেশনগুলির জন্য উপযোগী।
ওয়াইআইজি মাইক্রোওয়েভ, অ্যাকোস্টিক, অপটিক্যাল এবং ম্যাগনেটো অপটিক্যাল অ্যাপ্লিকেশনগুলিতে ব্যবহৃত হয়, উদাহরণ স্বরূপঃ মাইক্রোওয়েভ ওয়াইআইজি ফিল্টার, বা অ্যাকোস্টিক ট্রান্সমিটার এবং ট্রান্সডিউসার। এটি ৬০০ এনএম এর বেশি লাইট ওয়েভ লেন্থ এর জন্য স্বচ্ছ। ফ্যারাডে রোটেটরের সলিড-স্টেট লেজারে, ডেটা স্টোরেজ এবং বিভিন্ন ননলিনিয়ার অপটিক্স অ্যাপ্লিকেশনগুলিতে এর ব্যবহার খুঁজে পাওয়া যায় ।
আনফরগিভেন (২০০৬)
আনফরগিভেন ২০০৬ হলো ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত পেশাদারি কুস্তির প্রতি-দর্শনে-প্রতিশোধমূলক অনুষ্ঠান। এটি অনুষ্ঠিত হয় র ব্র‍্যান্ডের কুস্তিগিরদের জন্য। এটি সেপ্টেম্বর ১৭, ২০০৬ সালে টরেন্টো, অন্টারিও, কানাডার এয়ার কানাডা সেন্ট্রাল এ অনুষ্ঠিত হয়।
মেইন ইভেন্টে অনুষ্ঠিত হয় একটি টেবিল, ল্যাডার এবং চেয়ার ম্যাচ জন সিনা এবং এজ এর মধ্যে ডাব্লিউডাব্লিউই চ্যাম্পিয়নশিপ এর জন্য।
অন্যান্য ম্যাচগুলোতে ডি-জেনারেশন এক্সকে (ট্রিপল এইচ এবং শন মাইকেলস) বিগ শো, ভিন্স ম্যাকম্যান এবং শেন ম্যাকম্যান এর বিরুদ্ধে একটি হ্যান্ডিক্যাপ ম্যাচে এবং লিটা ও ট্রিস স্ট্রাটাস কে ডাব্লিউডাব্লিউই ওমেন্স চ্যাম্পিয়নশিপ এর জন্য লড়তে দেখা যায়৷
অনেক ফিউড এই ইভেন্টের পরে শেষ হয়ে গেলেও কিছু ফিউড চলতে থাকে। যেমন জেফ হার্ডি এবং জনি নাইট্রো যারা পুরো সেপ্টেম্বরে ডাব্লিউডাব্লিউই আন্তঃমহাদেশীয় চ্যাম্পিয়নশীপ এর জন্য ফিউড করতে থাকে।
প্রাথমিক ম্যাচ সমূহ
প্রথম ম্যাচ হয় জেফ হার্ডি এবং জনি নাইট্রো এর মধ্যে ডাব্লিউডাব্লিউই আন্তঃমহাদেশীয় চ্যাম্পিয়নশীপ এর জন্য। ম্যাচে মেলিনা হার্ডিকে জুতা দ্বারা আঘাত করে এবং নাইট্রো পিন করে তার টাইটেল বাঁচিয়ে নেয়।
রবীন্দ্রকুমার দাশগুপ্ত
ড.রবীন্দ্রকুমার দাশগুপ্ত (১১ জুলাই ১৯১৫ - ৩ ফেব্রুয়ারি ২০০৯) ছিলেন বাংলা ও ইংরেজি ভাষা ও সাহিত্যের একজন ভারতীয় বাঙালি পণ্ডিত ও প্রাবন্ধিক। দ্বিভাষিকতা ও বহুমুখী পাণ্ডিত্যে,  সামাজিক ও সাংস্কৃতিক ভাষ্যকার হিসাবে সমকালীন বিদ্বজনের অন্যতম ব্যক্তিত্ব ছিলেন। বঙ্গীয় রেনেসাঁসের শেষ প্রতিনিধি হিসাবেও তাঁকে আখ্যায়িত করা হয়।
প্রাথমিক জীবন এবং শিক্ষা
ড. রবীন্দ্রকুমার দাশগুপ্তর জন্ম ১৯১৫ খ্রিস্টাব্দের ১১ জুলাই বেঙ্গল প্রেসিডেন্সির কলকাতা শহরে। পিতা ছিলেন  নলিনাক্ষ দাশগুপ্ত।তাদের  আদি নিবাস ছিল অধুনা  বাংলাদেশের বরিশাল জেলার মাহিলাড়ায়। তিনি দশ বছর বয়সে কলকাতা পুরসভার উচ্চ প্রাথমিক বিদ্যালয়ে ভর্তি হন। তিনি ১৯৩১ খ্রিস্টাব্দে কলকাতার নিউ ইন্ডিয়ান স্কুল থেকে ম্যাট্রিক পাশ করেন।
১৯৩৫ খ্রিস্টাব্দে স্কটিশ চার্চ কলেজ  থেকে স্নাতক হন। সেখানে  উইলিয়াম স্পেন্স উরকুহার্ট এবং বীরেন্দ্রবিনোদ রায়ের মতো পণ্ডিতদের কাছ থেকে ইংরেজি এবং বাংলা সাহিত্যে শিক্ষালাভ করেন।
১৯৩৭ খ্রিস্টাব্দে তিনি কলকাতা বিশ্ববিদ্যালয় থেকে ইংরাজী ভাষা ও সাহিত্যে এম.এ পাশ করেন। এম.এ পড়ার সময় "ইংলিশ ট্র্যাজেডি অন অ্যাটিক লাইন" শীর্ষক  গবেষণাপত্রের জন্য তিনি রেজিনা গুহ স্বর্ণপদক এবং ইউএন মিত্র গবেষণা বৃত্তি লাভ করেন এবং ১৯৩৯ খ্রিস্টাব্দে প্রেমচাঁদ-রায়চাঁদ স্কলারশিপ পান।
একাডেমিক
কলকাতা বিশ্ববিদ্যালয় থেকে এম.এ পাশের পর, তিনি ১৯৩৮ খ্রিস্টাব্দে  কলকাতা বিশ্ববিদ্যালয়ের ইংরেজির  স্নাতকোত্তর বিভাগে  অনুষদ হিসেবে নিযুক্ত হন এবং ১৯৪৫ খ্রিস্টাব্দ পর্যন্ত কাজ করেন। ১৯৪৬ খ্রিস্টাব্দে তিনি মধ্যপ্রদেশের  সাগর বিশ্ববিদ্যালয় তথা অধুনা ড. হরিসিং গৌর বিশ্ববিদ্যালয়ে রীডারের পদে যোগ দেন। পরের বছরেই তিনি দিল্লি বিশ্ববিদ্যালয়ের অধীনস্থ হিন্দু কলেজে ইংরেজির অধ্যাপক পদে যোগ দেন। এরপর তিনি ১৯৫৮ খ্রিস্টাব্দে কলকাতার প্রেসিডেন্সি কলেজে ইংরেজির অধ্যাপক হিসেবে নিযুক্ত হন। এরপর যাদবপুর বিশ্ববিদ্যালয়েও ইংরেজি বিভাগে রীড়ার হিসেবে যোগ দেন এবং ১৯৬০ খ্রিস্টাব্দ পর্যন্ত সেখানে কাজ করেন।
পরবর্তীকালে, তিনি কলকাতা বিশ্ববিদ্যালয়ে ইংরেজি বিভাগে রীডার হন এবং ১৯৬২ খ্রিস্টাব্দ পর্যন্ত এই পদে ছিলেন। একই বছরে তিনি দিল্লি বিশ্ববিদ্যালয়ের আধুনিক ভারতীয় ভাষা বিভাগে বাংলা ভাষার "টেগোর অধ্যাপক" হিসেবে দিল্লিতে যান এবং ১৯৭৭ খ্রিস্টাব্দ  পর্যন্ত এই পদে ছিলেন। দিল্লিতে থাকাকালীন  তিনি বিশিষ্ট শিক্ষাবিদ সর্বপল্লী রাধাকৃষ্ণণ  এবং অমর্ত্য সেনের উভয়েরই  সমসাময়িক এবং সহকর্মী ছিলেন। অবসর গ্রহণের পর তিনি কলকাতার রামকৃষ্ণ মিশন ইনস্টিটিউট অফ কালচারের সঙ্গে যুক্ত হন।
তিনি কলকাতার ইংরেজি দৈনিক, দ্য স্টেটসম্যান এবং বাংলা সাময়িক সাহিত্য পত্রিকা 'দেশ'-এ  প্রায় নিয়মিতই প্রবন্ধ লিখেছেন।
প্রশাসন
তিনি কলকাতায় ভারতের জাতীয় গ্রন্থাগারের অধিকর্তা হিসাবেও নিযুক্ত হন, কিন্তু পরে কর্তৃপক্ষের সঙ্গে মতবিরোধের কারণে পদত্যাগ করেন।
বাংলার নবজাগরণে দৃষ্টিভঙ্গি
রবীন্দ্রকুমার দাশগুপ্তকে বাংলার নবজাগরণের শেষ প্রতিনিধি বলা হয়। তিনিই ঊনিশ শতকের  বাংলায় সামাজিক সংস্কার আন্দোলনে  ইউরোপীয় দৃষ্টিভঙ্গি নিয়ে প্রশ্ন উত্থাপন করেন, যা সেসময়ে সম্মিলিতভাবে বাংলার নবজাগরণ নামে পরিচিত হয়। ব্রিটিশ বা ভারতীয়  ইতিহাসবিদদের উপর নির্ভর করার পরিবর্তে,  তিনি ইউরোপীয় রেনেসাঁর মডেল প্রয়োগের জন্য সমালোচনা করে  তিনি ভারতীয় আদিবাসী রাজনৈতিক-ধর্মীয় উপাদানগুলির উপর জোর দেন। তিনি রবীন্দ্রনাথ ঠাকুর এবং শ্রী অরবিন্দের সমালোচনায় পশ্চিমী প্রভাবের পরিবর্তে বাংলার নবজাগরণ দেশীয় এবং আধ্যাত্মিক উপাদানের উপর জোর দিয়েছেন। তিনি এমনও উল্লেখ করেন যে,  ঔপনিবেশিক শাসন ভারতীয় সভ্যতার ধ্যান-ধারণাকে যে ভাবে চ্যালেঞ্জ করেছিল, তা কিন্ত  মুসলিম শাসনেও ঘটে নি।
রচনাবলী
ইংরাজী ও বাংলা উভয় ভাষায় অজস্র লেখালেখি করেছেন তিনি। প্রকাশিত গ্রন্থ ছাড়াও তার বহু রচনা অপ্রকাশিত থেকে গেছে। উল্লেখযোগ্য প্রকাশিত গ্রন্থগুলি হল -
পুরস্কার
অধ্যাপক দাশগুপ্ত বহু পুরস্কারে সম্মানিত হয়েছেন -
বিজয় এক্সপ্রেস
বিজয় এক্সপ্রেস চট্টগ্রাম−ময়মনসিংহ রুটে চলাচলকারী প্রথম আন্তঃনগর ট্রেন। যা একমাত্র ময়মনসিংহ বাসির দাবির প্রেক্ষিতে চালু করা হয়। ২০১৪ সালের ১৯শে ডিসেম্বর ট্রেনটি উদ্বোধন করা হয়। ট্রেনটির বেজ চট্টগ্রাম রেলওয়ে স্টেশন।
সময়সূচী
বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।
যাত্রাবিরতি
অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।
আজমেরী হক বাঁধন
আজমেরী হক বাঁধন (জন্ম: ২৮ অক্টোবর ১৯৮৩; যিনি পর্দায় বাঁধন নামে পরিচিত) একজন বাংলাদেশী অভিনেত্রী ও মডেল। তিনি ২০০৬ সালে অনুষ্ঠিত সুন্দরী প্রতিযোগিতা লাক্স-চ্যানেল আই সুপারস্টারে রানার-আপ হওয়ার মাধ্যমে পরিচিতি লাভ করেন। তিনি রেহানা মরিয়ম নূর (২০২১) চলচ্চিত্রে অভিনয় করে ভীষন প্রশংসিত হন এবং কান চলচ্চিত্র উৎসবে দর্শকবৃন্দ উঠে দাড়িয়ে অভ্যর্থনা প্রদান করেন।
প্রাথমিক জীবন
বাঁধন জন্মেছেন বাংলাদেশের রাজধানী ঢাকাতে। তারা বাবা পানি উন্নয়ন বোর্ডের কর্মকর্তা ছিলেন।
শিক্ষাজীবন
বাবার কর্মসূত্রে স্কুল জীবনে রাজবাড়ী, ভোলাসহ বিভিন্ন জেলার ৭টি ভিন্নভিন্ন স্কুলে পড়েছেন তিনি। ২০০০ সালে এসএসসি পরীক্ষায় অংশ নেন ঢাকার মনিপুর স্কুল ও কলেজ থেকে। ২০০২ সালে উচ্চমাধ্যমিক পরীক্ষা দেন শহীদ আনোয়ার গার্লস স্কুল কলেজ থেকে। পঞ্চম শ্রেণি ও অষ্টম শ্রেণিতে তিনি সরকারি বৃত্তি লাভ করেন। ১৯৯৭ সালে তিনি সপ্তম শ্রেণিতে পড়েন। তিনি ২০০২-০৩ সেশনে বাংলাদেশ মেডিকেল কলেজে ভর্তি হন। তিনি মেডিকেলে পড়ার সময় প্রথম বর্ষে অ্যানাটমিতে সারা বাংলাদেশে ৪র্থ স্থান অধিকার করেন। ২০০৯ সালে তিনি চিকিৎসাবিদ্যায় সনদ অর্জন করেন। মেধাবী শিক্ষার্থী হিসেবে মেডিকেল কলেজে আলোচিত ছিলেন বাঁধন। তিনি বিএমডিসি নিবন্ধিত একজন চিকিৎসক।
দাম্পত্য সংকট ও আইনি লড়াই
২০০৫ সালে দ্বিতীয় বর্ষে পড়াকালিন সময়ে ২০০৫-২০০৬ সালে প্রথম বিবাহ বন্ধনে আবদ্ধ ছিলেন। নানান শারীরিক ও পারিবারিক নির্যাতনের জন্য মনস্তাত্বিক সংকটের কারণে তিনি ২০০৫ সালে আত্মহত্যা করতে চেয়েছিলেন। ২০০৬ সালে লাক্স চ্যানেল আই সুন্দরী প্রতিযোগিতায় তিনি অংশ নেন। ২০১০-২০১৪ সময় তিনি মাশরুর সিদ্দিকী সনেটের সঙ্গে সংসার করেন। ২০১০ সালের ৬ই অক্টোবর বাঁধনের কন্যা সায়রা জন্মগ্রহণ করে। ২০১৪ সালে মাশরুর সিদ্দিকী সনেট মামলা করেন চাঁদাবাজি, প্রতারণা ও চরিত্রহীনতার অভিযোগে। প্রাক্তণ স্বামী মদ্যপ অবস্থায় মারধর করেন বাঁধনকে। ২০১৭ সালে কন্যা সায়েরার বয়স যখন ৬ বছর, তখন নির্যাতনের বিরুদ্ধে প্রতিবদে মামলা ঠুকে দেন বাঁধন। মেয়ের অভিভাবকত্ব দাবি করেন। ২০১৮ সালের ৩০ এপ্রিল আদালতের রায়ে মেয়ের অভিভাবকত্ব পান বাঁধন।
সামাজিক ভূমিকা
তিনি সামাজিকভাবে বিভিন্ন অ্যাক্টিভিজমের সঙ্গে যুক্ত আছেন। নারী অধিকার, মানসিক স্বাস্থ্য বিষয়ে তিনি সোচ্চার ভূমিকা পালন করছেন। ব্রিটিশ কাউন্সিল আয়োজিত ওয়াও ফেস্টিবলে তিনি নারী অধিকার ও সামাজিক পরিবর্তন সম্পর্কে গুরুত্বপূর্ণ অবস্থান তুলে ধরেন। ইউএন উইমেনের সামাজিক কার্যক্রমের অংশ হিসেবে তিনি ম্যারিটাল রেপ বা বৈবাহিক ধর্ষণের বিরুদ্ধে সোচ্চার বক্তব্য রাখেন।"‘আমি আক্ষরিক অর্থেই ধ্বংসস্তূপ থেকে ভাঙাচোরা অবস্থায় উঠে আসা এক মানুষ। যে জায়গা থেকে আমি এসেছি, আমার আশেপাশে কাউকে সে রকম জায়গা থেকে ফিরে উঠে দাঁড়িয়ে লড়ে বিজয়ী হতে দেখিনি। আমার জীবনে যা কিছু ঘটেছে, এরপর আমার আর হারানোর কিছু নেই। এ জন্যই হয়তো আমার ভেতর একটা ভীষণ মনোবল কাজ করে। আমি যা করি, মরিয়া হয়ে করি।’ (দৈনিক প্রথম আলোকে বাঁধন)"
অভিনয় জীবন
তার অভিনীত রেহানা মরিয়ম নূর (২০২১) চলচ্চিত্রটি কান চলচ্চিত্র উৎসবে প্রদর্শিত হয় এবং তার অভিনয় সমাদৃত হয়। স্ক্রিন ডেইলি লিখে, চলচ্চিত্রটিতে "আজমেরি হক বাঁধনের অভিনয়ের মধ্য দিয়ে এক ধরনের অব্যবস্থিত গতির বিস্তার ধরে রাখে।"
ব্যক্তিগত জীবন
বাঁধন ২০১০ সালে জানুয়ারি মাসে মাশরুর সিদ্দিকী সনেটকে বিয়ে করেন। ২০১০ সালের ৮ই সেপ্টেম্বর এই দম্পতির কন্যা সায়রা জন্মগ্রহণ করে। ২০১৪ সালের ২৬শে নভেম্বর বাঁধন ও সনেটের বিবাহ বিচ্ছেদ হয়।
নিকোবর লম্বা-লেজ ম্যাকাক
নিকোবর লম্বা-লেজ ম্যাকাক (Macaca fascicularis umbrosa, নিকোবর বানর নামে অধিক পরিচিত) হল কাঁকড়াভুক বানরের একটি উপপ্রজাতি। এরা নিকোবর দ্বীপপুঞ্জের এনডেমিক (স্থানীয়) প্রজাতি। এরা নিকোবর দ্বীপপুঞ্জের তিনটি স্থানে পাওয়া যায় । যথা- গ্রেট নিকোবর, লিটিল নিকোবর ও কৎচল দ্বীপে। এদের প্রাকৃতিক বাসস্থান ক্রান্তীয় ও উপক্রান্তীয় সরলবর্গীয় বনাঞ্চল।
বিস্তৃতি
ডান|থাম্ব|380x380পিক্সেল|The [[নিকোবর দ্বীপপুঞ্জ|Nicobar Islands, three of which—Great Nicobar, Little Nicobar, and Katchal Island—provide the natural habitat for these macaques]]
সত্যান্বেষী (চলচ্চিত্র)
ঋতুপর্ণ ঘোষ পরিচালিত এবং শ্রীকান্ত মোহতা ও মহেন্দ্র সোনি প্রযোজিত ২০১৩ সালের বাংলা রহস্য - থ্রিলার চলচ্চিত্র সত্যান্বেষী । এটিই ছিল পরিচালক হিসেবে ঘোষের শেষ পূর্ণদৈর্ঘ্য চলচ্চিত্র। ভারতীয় চলচ্চিত্র পরিচালক সুজয় ঘোষ এই ছবিতে ব্যোমকেশ বক্সি চরিত্রটি করেছেন।
পটভূমি
বলাবন্তপুর নামক একটি রাজ্যের শাসক মহারাজা অরুণাংশু, দেওয়ান চন্দ্রশেখর, পারিবারিক চিকিত্সক কালিগাতী এবং মহাযাজকের উপস্থিতিতে তাঁর মৃত্যুশয্যায় একটি ইচ্ছার তালিকা তৈরি করেছিলেন। এখানে কিছু শর্ত দিয়েছেন যার অধীনে তার পুত্র হিমাংশু রাজ্যের উত্তরাধিকারী হতে পারে। প্রথম শর্তটি হিমাংশুকে একজন অ-হিন্দু মেয়েকে বিয়ে করতে নিষেধ করেছিল এবং দ্বিতীয়টি তার বিয়ের তিন বছরের মধ্যে বৈধ উত্তরাধিকারী দাবি করেছেন। তার পিতার উত্তরাধিকারের শর্তে আবদ্ধ হয়ে হিমাংশু একজন উচ্চাকাঙ্ক্ষী অভিনেত্রী আলাকাকে বিয়ে করতে বাধ্য হন। এরপর আলাকা কয়েকজন বন্ধুর সাথে পালিয়ে যায়।এই রহস্যের মধ্যে ব্যোমকেশ এবং তার লেখক বন্ধু অজিতের বলবন্তপুরে আগমনের ঘটনা ঘটে। তবে সফরটি শিকার অভিযানে অংশ নেওয়ার আমন্ত্রণের অজুহাতে। তাদের থাকার সময়, তারা প্রাসাদের বাসিন্দাদের সাথে জড়িত এবং বলাবন্তপুরের ভূসংস্থান সম্পর্কে অনেক গোপনীয়তা উন্মোচন করে। ব্যোমকেশ বিশেষভাবে রাজকীয় চিকিত্সক কালিগাতীর এবং হরিনাথের অন্তর্ধানের সাথে কালিগাতীকে সংযুক্ত করার কয়েকটি সূত্র উন্মোচন করেন। এটি আবিষ্কার করা হয়েছে যে আলাকা যৌনতার স্বীকার। কিন্তু হিমাংশুর ব্লাডলাইন চালিয়ে যাওয়ার জন্য সে উদ্বিগ্ন ছিল। স্ত্রীর কাছ থেকে যৌনসুখ না পেয়ে হিমাংশু কালীগাতী কন্যা লীলার প্রতি আকৃষ্ট হন। আগের একটি শিকার অভিযানে আলাকা লীলাকে হিমাংশুর সাথে না পাঠিয়ে তার সাথে পাঠিয়েছিলেন। এইভাবে লীলা  গর্ভবতী হলেন। কিন্তু গ্রন্থাগারিক হরিনাথ লীলাকে ভালোবাসতেন এবং হিমাংশুর সন্তানকে বহন করছেন জেনেও তাকে বিয়ে করতে চেয়েছিলেন। কালীগাতী এটিকে অসুবিধাজনক মনে করেছিল কারণ লীলার ছেলে তখন আনুষ্ঠানিকভাবে হরিনাথের ছেলে হিসাবে পরিচিত হবে, হিমাংশুর নয়। কালীগাতী রাজবংশের পিতামহ হতে চেয়েছিলেন। এইভাবে সে রাতে হরিনাথের জলে ডুবে মারার পরিকল্পনা করেছিল যখন সে আবিষ্কার করেছিল যে হরিনাথ লীলাকে বিয়ে করেছে। পরবর্তী গল্পটি বলাবন্তপুরের রহস্যের পিছনে অপরাধী হিসাবে কালিগাতীর গোয়েন্দাদের উন্মোচনকে ঘিরে আবর্তিত হয়েছে।
চিত্রগ্রহণ
সত্যান্বেষী ছিল পরিচালক হিসেবে ঋতুপর্ণ ঘোষের শেষ পূর্ণদৈর্ঘ্য চলচ্চিত্র। ৩০ মে ২০১৩-এ তাঁর মৃত্যুর আগে, তিনি ছবির বেশিরভাগ শুটিং শেষ করেছিলেন। ছবির বাকি কাজটি ঘোষের কোর টিম করেছিল, যদিও ছবির প্রধান অভিনেতা সুজয় ঘোষ, যিনি নিজে একজন পরিচালকও একই প্রস্তাব করেছিলেন। ধান্যকুড়িয়ার গাইন রাজবাড়িতে শুটিং হয়েছে।
রাং-'ব্যুং-র্দো-র্জে
right|240px|thumb|রাং-'ব্যুং-র্দো-র্জে রাং-'ব্যুং-র্দো-র্জে (১২৮৪-১৩৩৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা বা প্রধান ছিলেন।
শৈশব
রাং-'ব্যুং-র্দো-র্জে ১২৮৪ খ্রিষ্টাব্দে তিব্বতের ৎসা-ফু-গাংস-ঝুর-মো নামক স্থানে জন্মগ্রহণ করেন। তার পিতা ছোস-দ্পাল ছিলেন র্ন্যিং-মা ধর্মসম্প্রদায়ের একজন সাধক। রাং-'ব্যুং-র্দো-র্জে পাঁচ বছর বয়সে ও-র্গ্যান-পা-রিন-ছেন-দ্পাল নামক বৌদ্ধ ভিক্ষুর নিকট স্বুদ-ত্রা-সাং নামক স্থানের বৌদ্ধবিহারে তন্ত্র সম্বন্ধে শিক্ষালাভ শুরু করেন, যিনি তাকে দ্বিতীয় র্গ্যাল-বা-কার্মা-পা কার্মা-পাক্শির অবতার রূপে চিহ্নিত করেন। রাং-'ব্যুং-র্দো-র্জে নামটি ও-র্গ্যান-পা-রিন-ছেন-দ্পাল দিয়েছিলেন না কুন-ল্দান-শেস-রাব  নামক বৌদ্ধ ভিক্ষু দিয়েছিলেন, সে নিয়ে অবশ্য দ্বিমত রয়েছে।
শিক্ষা
দশ বছর বয়সে রাং-'ব্যুং-র্দো-র্জে ম্ত্শুর-ফু বৌদ্ধবিহারে যাত্রা করে শেস-রাব-দ্পাল, গ্ন্যান-রাস-দ্গে-'দুন-'বুম এবং গ্নাম-ম্ত্শো-বা-মি-ব্স্ক্যোদ-র্দো-র্জে নামক তিনজন বৌদ্ধভিক্ষুর নিকট কালচক্র ও ছেদ সাধনা সম্পর্কে শিক্ষালাভ করেন। ১৩০১ খ্রিষ্টাব্দে তিনি গ্ঝোন-নু-ব্যাং-ছুব  নামক ভিক্ষুর নিকট ভিক্ষুর শপথ গ্রহণ করেন। এই সময় তিনি প্রমাণ, প্রজ্ঞাপারমিতা, মধ্যমক, অভিধর্মকোশ ও বিনয় সম্বন্ধে শিক্ষালাভ করেন। পরবর্তীকালে তিনি ৎশুল-খ্রিম্স-রিন-ছেন  নামক বৌদ্ধ ভিক্ষুর নিকট গুহ্যসমাজতন্ত্র এবং রি-খোর-রাস-পা  ও রিগ-'দ্জিন-কু-মা-রা-রা-দ্জার নিকট অতিযোগযানের বি-মা-স্ন্যিং-থিগ সম্বন্ধে শিক্ষালাভ করেন। ১৩২১ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার সঙ্গে আলোচনার মাধ্যমে তিনি গ্ঝান-স্তোং তত্ত্বকে সমৃদ্ধ করেন। তিব্বতে রাং-'ব্যুং-র্দো-র্জে ছেদ সাধনা তত্ত্বকে সুসংবদ্ধ ও প্রণালীবদ্ধ করার জন্যও বিখ্যাত।
ইউয়ান রাজসভায় প্রভাববিস্তার
১৩৩১ খ্রিষ্টাব্দে ইউয়ান সম্রাট তোক তেমুরের আমন্ত্রণে তিনি রাজধানী দোদু যাত্রা করে পরের বছর ৬ই নভেম্বর পৌঁছান। সেখানে তিনি সাম্রাজ্যের উত্তরাধিকার নিয়ে এক বিবাদের মধ্যস্থতা করেন। এই সময় তোঘান তেমুর নতুন ইউয়ান সম্রাট হলে তিনি তাকে ধর্মীয় শিক্ষা দান করে তার শিষ্য কুন-'দ্গা-র্দো-র্জের জন্য সিতু (司徒) এবং গুওশি (國師) নামক দুইটি উপাধি এবং ম্ত্শুর-ফু বৌদ্ধবিহারকে কর প্রদানের আওতাবহির্ভূত করার ব্যবস্থা করেন। ১৩৩৪ খ্রিষ্টাব্দে তিনি তিব্বত ফিরে গেলেও দুই বছর পর আবার চীনে ফিরে যান।
রচনা
রাং-'ব্যুং-র্দো-র্জে বহু উল্লেখযোগ্য গ্রন্থ রচনা করেন, যার মধ্যে অনুত্তরযোগতন্ত্রের ওপর জাব-মো-নাং-দোন এবং মহামুদ্রা তত্ত্বের ওপর ঙ্গে-দোন-ফ্যাগ-র্গ্যা-ছেন-পো'ই-স্মোন-লাম-গ্যি-'গ্রেল-পা-গ্রুব-পা-ম্ছোগ-গি-ঝাল-লুং চিরায়ত তিব্বতী গ্রন্থের মর্যাদা লাভ করেছে। এছাড়া তার র্নাম-শেস-য়ে-শেস-'ব্যেদ-পা  ও দে-ব্ঝিন-গ্শেগ্স-পা'ই-স্ন্যিং-পো-গ্তান-লা-দ্বাব-পা  গ্রন্থগুলিও উল্লেখযোগ্য। রাং-'ব্যুং-র্দো-র্জে মা-গ্চিগ-লাব-স্গ্রোন দ্বারা প্রচারিত ছেদ সাধনাকে সুশৃঙ্খল করেন। তিনি মা-গ্চিগ-লাব-স্গ্রোন দ্বারা রচিত শেস-রাব-ক্যি-ফা-রোল-তু-ফ্যিন-পা-জাব-মো-গ্চোদ-ক্যি-মান-ঙ্গাগ-গি-গ্ঝুং-ব্কা'-ত্শোম্স-ছেন-মো  গ্রন্থের টীকাভাষ্য রূপে গ্চোদ-ব্কা'-ত্শোম্স-ছেন-মো'ই-সা-ব্চাদ  গ্রন্থটি রচনা করেন। এছারাও তিনি ছেদ সাধনার ওপর গ্চোদ-ক্যি-খ্রিদ-য়িগ, ত্শোগ্স-লাস-য়োন-তান-কুন-'ব্যুং , গ্চোদ-ক্যি-ত্শোগ্স-লাস-রিন-পো-ছে'ই-ফ্রেন্ব-বা-'দোন-ব্স্গ্রিগ্স-ব্ল্তাস-ছোগ-তু-ব্দোদ-পা-গ্চোদ-ক্যি-লুগ্স-সোর-ব্ঝাগ , মা-লাব-স্গ্রোন-লা-গ্সোল-বা-'দেব-পা'ই-ম্গুর-মা , জাব-মো-ব্যুদ-ক্যি-গ্চোদ-য়িল-ক্যি-খ্রিদ-য়িগ  এবং গ্চোদ-ক্যি-ন্যাম্স-লেন  উল্লেখযোগ্য গ্রন্থ রচনা করেন।
হায়দ্রাবাদ কালীবাড়ি
হায়দ্রাবাদ মহানগরীর প্রধান রেল স্টেশন, সেকেন্দ্রাবাদ রেল স্টেশন হইতে ৭ কিলোমিটার দূরে আম্মুগুড়ায় অবস্থিত হায়দ্রাবাদ কালীবাড়ি হলো হায়দ্রাবাদের বৃহত্তম ও প্রসিদ্ধ একটি কালীমন্দির। এই তীর্থের পীঠদেবী কালী ও এই মন্দিরটির প্রাঙ্গনে শিবঠাকুর এবং ভগবান গণেশেরও মন্দির আছে। হায়দ্রাবাদ কালীবাড়ি বিশেষভাবে হায়দ্রাবাদ মহানগরীতে বসবাসরত বিপুলসংখ্যক প্রবাসী বাঙালিদের মাঝে কালীপুজো ও দুর্গাপুজো অনুষ্ঠিত করার জন্য বেশ জনপ্রিয়।
ইতিহাস
১৯৭৪ সালে মালকাজগিরি অঞ্চলের প্রাক্তন এমএলসি শ্রী এস মধুসূদন রেড্ডি, যিনি স্বয়ং একজন কালী ভক্ত ছিলেন, প্রায় ২০০০ বর্গ গজের একটি জমি হায়দ্রাবাদ কালীবাড়ি ট্রাস্টের নিকট কালীবাড়ি নির্মাণের জন্য দান করেন। পরবর্তীকালে একাধিক ভক্ত, বিশেষত লালা চৌধুরী মামান রাম আগরওয়াল, যিনি একজন জনহিতিক ছিলেন, বিবেকানন্দপুরম এলাকায় কালীবাড়ি নির্মাণের জন্য যথেষ্ট পরিমাণে অনুদান সংগ্রহ তথা অর্থদান করতে এগিয়ে এসেছিলেন। হায়দ্রাবাদ কালীবাড়ির যাত্রা শুরু হয় ১৯৭৪ সালে এবং মন্দিরটির ভিত্তি প্রস্তর স্থাপন করেছিলেন রামকৃষ্ণ মিশন হায়দ্রাবাদের তৎকালীন সভাপতি স্বামী রঙ্গনাথনন্দজী মহারাজ।
২৮শে আগস্ট, ১৯৭৮ এ, পশ্চিমবঙ্গের চিতপুর থেকে দক্ষিণেশ্বর কালী ঠাকুরের আদলে কালো পাথরের একক টুকরো দিয়ে তৈরি একটি মূর্তি কেনা হয়। ঠাকুরের মূর্তিটি রামকৃষ্ণ মিশনের স্বামী রঙ্গনাথনন্দজী মহারাজ দ্বারা স্থাপন করা হয় এবং এই অনুষ্ঠানে প্রধান অতিথি হিসেবে অন্ধ্র প্রদেশ সরকারের স্বীকৃতিপ্রাপ্ত বিভাগের তৎকালীন মন্ত্রী রাজা সাগী সূর্যনারায়ণ রাজু উপস্থিত থাকেন। দেবীর মূর্তি স্থাপনা এবং প্রাণপ্রতিষ্ঠা করেছিলেন কলকাতার বিখ্যাত "চুনাগালি কালী মন্দির" এর খ্যাত তান্ত্রিক পুরোহিত শ্রী গোষ্ঠ বেহারি ভট্টাচার্য, বিদ্যারত্ন। হায়দ্রাবাদ কালীবাড়ির সর্বপ্রথম পুরোহিত এ.কে. গঙ্গোপাধ্যায় তাঁকে শাস্ত্রের আদেশ অনুসারে বৈদিক ও তান্ত্রিক উপায়ে পূজা করতে সহায়তা করেছিলেন।
স্বামী রাঙ্গনাথনন্দজী মহারাজের নিকট তাঁর পথনির্দেশনের জন্য যোগাযোগ করা হলে তিনি পরামর্শ দিয়েছিলেন যে কালীবাড়িটির নাম "হায়দ্রাবাদ কালিবাড়ি" রাখা উচিত।
কালীবাড়ি সম্পর্কে
আজ, হায়দরাবাদ কালীবাড়ি বঙ্গীয় সংস্কৃতির প্রায় সকল প্রধান উৎসব ও পার্বণ অনুষ্ঠিত করে যেমন কালীপুজো, দুর্গাপুজো, সরস্বতী পূজা, অন্নপূর্ণা পূজা ইত্যাদি ও সমস্ত অমাবস্যা পূজা যেখানে মন্দিরে মা কালী পূজিত হন। এজাতীয় সমস্ত অনুষ্ঠানে প্রচুর সংখ্যক ভক্তরা সমবেত হন। কালীবাড়িতে শিশুদের জন্য একটি নিখরচায় স্কুল রয়েছে যেখানে বাংলা শেখানো হয়। এছাড়াও প্রতি রবিবার নাচ এবং গান শেখানো হয়। হায়দ্রাবাদের ভগিনী নগরী সেকেন্দ্রাবাদের আর.কে পুরাম, লাল বাজার, বোলারাম, ডিফেন্স কলোনি এবং সৈনিকপুরীর মতো আশেপাশের বিভিন্ন পাড়াগুলিতে বাস করা প্রায় ৩,০০০-এরও বেশি বাঙালি পরিবার প্রায়শই এই মন্দিরের দর্শন করে থাকেন। প্রতি বছর কালীপুজোর সময়ে মন্দিরে ১৫০০ জনের কাছাকাছি ভক্ত ও পু্ণ্যার্থীর সমাগম ঘটে।
বালুরঘাট লোকসভা কেন্দ্র
বালুরঘাট লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি উত্তর দিনাজপুর জেলা প্রতিনিধিত্ব করে এবং বালুরঘাট শহরে লোকসভা কেন্দ্রের সদর দফতর। লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
বালুরঘাট লোকসভা কেন্দ্রটি সম্পূর্ণ দক্ষিণ দিনাজপুর জেলা ও উত্তর দিনাজপুর জেলার কিছু অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- ইটাহার বিধানসভা কেন্দ্র, কুশমন্ডি বিধানসভা কেন্দ্র,  কুমারগঞ্জ বিধানসভা কেন্দ্র,  বালুরঘাট বিধানসভা কেন্দ্র, তপন বিধানসভা কেন্দ্র, গঙ্গারামপুর বিধানসভা কেন্দ্র ও রায়গঞ্জ বিধানসভা কেন্দ্র
কুশমন্ডি বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি দক্ষিণ দিনাজপুর জেলার অন্তর্গত। বিধানসভা কেন্দ্রটির মূল কার্যালয় কুশমন্ডিতে অবস্থিত। এই কেন্দ্রটি তফসিলি জাতিদের জন্য সংরক্ষিত।
বালুরঘাট বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি দক্ষিণ দিনাজপুর জেলার অন্তর্গত। বিধানসভা কেন্দ্রটির মূল কার্যালয় বালুরঘাট শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
তপন বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি দক্ষিণ দিনাজপুর জেলার অন্তর্গত। বিধানসভা কেন্দ্রটির মূল কার্যালয় তপন শহরে অবস্থিত। এই কেন্দ্রটি তফসিলী উপজাতিদের জন্য সংরক্ষিত।
হরিরামপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি দক্ষিণ দিনাজপুর জেলার অন্তর্গত। বিধানসভা কেন্দ্রটির মূল কার্যালয় হরিরামপুরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
গাইসাল রেলওয়ে স্টেশন
দুর্ঘটনা
২ আগস্ট ১৯৯৯ তারিখে দুপুর ১টা ৪৫ মিনিটে গাইসাল রেলওয়ে স্টেশনের কাছে অবধ আসাম এক্সপ্রেস এবং ব্রহ্মপুত্র মেইলের সংঘর্ষ হয়।দুর্ঘটনাটি এত বেশি গতির ছিল যে ট্রেনের ধাক্কায় বিস্ফোরণ ঘটে, কমপক্ষে ২৮৫ জন নিহত এবং প্রায় ৩০০ জন আহত হয়।
মাহা আলী
মাহা আলী (Arabic: مها علي ; জন্ম ১৭ মে ১৯৭৩) হচ্ছেন একজন জর্দানিয়ান রাজনীতিবিদ এবং শিল্প প্রকৌশলী। তিনি হাশেমীয় জর্দান রাজ্যের সাবেক শিল্প, বাণিজ্য ও সরবরাহ মন্ত্রী, ২ মার্চ ২০১৫-এ আবদুল্লাহ এনসুর সরকারের একটি মন্ত্রিসভা পুনর্নির্ধারণের পর তিনি এই পদ গ্রহণ করেন।
প্রাথমিক জীবন এবং শিক্ষা
মাহা আলী ১৯৭৩ সালে আম্মান-এ জন্মগ্রহণ করেন। তার বাবা একজন জর্দানীয় মেডিকেল ডাক্তার এবং জর্দানিয়ান সশস্ত্র বাহিনী থেকে অবসরপ্রাপ্ত জেনারেল। তিনি একজন বহুভাষি। আরবি, ইংরেজি এবং ফরাসি ভাষায় তার দক্ষতা রয়েছে।
আলী শিল্প প্রকৌশলে জর্ডান বিশ্ববিদ্যালয় থেকে বি.এসসি, সুইজারল্যান্ড-এর ডব্লিউটিও থেকে একটি বাণিজ্য নীতি ডিপ্লোমা এবং জার্মান জর্দানিয়ান বিশ্ববিদ্যালয় থেকে একটি এমবিএ ডিগ্রী অর্জন করেন।
রাজনৈতিক কর্মজীবন
আলী ১৯৯৮ সালে তার রাজনৈতিক কর্মজীবন শুরু করেন। আগস্ট ১৯৯৮ থেকে ফেব্রুয়ারি ২০০১ পর্যন্ত, তিনি ওয়ার্ল্ড ট্রেড অর্গানাইজেশন এর একজন গবেষক ছিলেন। এপ্রিল ২০০২ সাল পর্যন্ত বৈদেশিক বাণিজ্য নীতি বিভাগের সেবা বিভাগে আলীকে বাণিজ্য বিভাগের প্রধান হিসেবে নিযুক্ত ছিলেন। এপ্রিল ২০০২ থেকে এপ্রিল ২০০৩ এর মধ্যে, তাকে জাতিসংঘে জর্ডানের স্থায়ী মিশনে ডেপুটি অর্থনৈতিক পরামর্শদাতা হিসাবে নিয়োগ দেওয়া হয়েছিল। ২০০৩ সালের অক্টোবর থেকে তিনি ২০১০ সাল পর্যন্ত বিদেশি বাণিজ্য নীতি বিভাগের পরিচালকের ভূমিকা পালন করেন, যখন তিনি মন্ত্রণালয়ের সেক্রেটারি জেনারেল (উপমন্ত্রী) হয়ে ওঠেন।
মহাসচিব হিসাবে তার দায়িত্ব পালনের সময়, তিনি ওয়ার্ল্ড ট্রেড অর্গানাইজেশনে জর্ডানের অভ্যর্থনা নিয়ে আলোচনার নেতৃত্ব দেন এবং ওইসিডি-এর প্রতি আনুগত্যের আলোচনায় জর্ডানের প্রতিনিধি দলের প্রধান ছিলেন। আলী এছাড়াও ২০১২ সালে ডিউভ্যিলে অংশীদারত্ব সভায় বিনিয়োগ এবং বাণিজ্য স্তম্ভ আয়োজন করেন এবং জর্ডানের বাণিজ্য অংশীদারদের সঙ্গে যৌথ কমিটির বৈঠককালে একটি গুরুত্বপূর্ণ ভূমিকা পালন করেছে। এছাড়াও তিনি আমেরিকা, সিঙ্গাপুর, কানাডা এবং তুরস্ক-এর সঙ্গে জর্ডানের ঐতিহাসিক মুক্ত বাণিজ্য চুক্তিগুলিতে নেতৃত্ব দেন। মন্ত্রী হিসেবে নিযুক্ত হওয়ার আগে আলী কয়েকটি সরকারি প্রতিষ্ঠানের বোর্ড সদস্য ছিলেন যেমন: জর্ডান এন্টারপ্রাইজ ডেভেলপমেন্ট কর্পোরেশন, জর্ডান ইনভেস্টমেন্ট বোর্ড, এবং জর্ডান ডেভেলপমেন্ট জোন কোম্পানি
২ মার্চ ২০১৫-এ, আবদুল্লাহ এনসুরের দ্বিতীয় মন্ত্রিসভায় মন্ত্রিসভা পুনর্নির্ধারণে, আলীকে শিল্প, বাণিজ্য ও সরবরাহ মন্ত্রী হিসাবে মনোনীত করা হয়।
শিক্ষাগত কর্মজীবন
সরকারি চাকরি থেকে অবসর গ্রহণের পর, আলী জার্মান জর্দানিয়ান বিশ্ববিদ্যালয়-এর ব্যবস্থাপনা এবং যৌক্তিক বিজ্ঞান স্কুলে শিল্প প্রফেসর হিসেবে কাজ করেন। তিনি গবেষণা করেন আন্তর্জাতিক বাণিজ্য এবং আন্তর্জাতিক ব্যবসা বিষয়ে।
সম্মান এবং পুরস্কার
২০১৫ সালে আলীকে 'ফোর্বস' কর্তৃক সরকারে অবস্থান করা ৮ম সর্বাধিক প্রভাবশালী আরব নারী হিসাবে স্থান দেওয়া হয়েছিল। তৃতীয় শ্রেণির স্বাধীনতার আদেশ সহ, জর্ডানের রাজা আবদুল্লাহ তার সিভিল সার্ভিসে দক্ষতার জন্য বহু রাজকীয় পদক প্রদান করেন।
জর্দান ও কানাডার মধ্যে বাণিজ্য শক্তিশালীকরণের প্রচেষ্টার জন্য ২০১৬ সালে তিনি কানাডার গভর্নর জেনারেল ডেভিড জনস্টন কর্তৃক গভর্নর জেনারেল মেডেলিয়ন পেয়েছিলেন।
ব্ল্যাক নদী (সেন্ট ক্লেয়ার কাউন্টি)
ব্ল্যাক নদী   এবং মার্কিন যুক্তরাষ্ট্রের মিশিগান রাজ্যের পোর্ট হিউরন শহরে সেন্ট ক্লেয়ার নদীতে মিলিত হয়। ব্ল্যাক নদী খাল উত্তর পোর্ট হিউরনের থেকে পূর্বের দিকে ক্রাফ্ট রোডের কাছে হ্রদ হিউরন পর্যন্ত বিস্তৃত।
নদীটি হিউরন কাউন্টির সীমান্তের কাছাকাছি উত্তর সানীলাক কাউন্টিতে উৎপন্ন হয় এবং তার অববাহিকা সানীলাক কাউন্টির কেন্দ্রীয় ও দক্ষিণ অংশের বেশিরভাগ জুড়ে, সেন্ট ক্লেয়ার কাউন্টির উত্তর অংশের বেশিরভাগ জুড়ে এবং  ল্যাপার কাউন্টির পূর্ব-কেন্দ্রীয় অংশ জুড়ে রয়েছে। নদীর উজানের অংশের বড় অংশ এবং তার বেশিরভাগ নিষ্কাশন ব্যবস্থা বেসামরিক কৃষি সেচের জন্য ব্যাপকভাবে চ্যানেলাইজড।
মোহনা থেকে মিল খাড়ি পর্যন্ত প্রধান প্রবাহ
থাম্ব|একটি কুয়াশার সকালে ব্ল্যাক নদী উপত্যকার দৃশ্য।
জাটিয়া ইউনিয়ন
জাটিয়া ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন।
অবস্থান
জাটিয়া ইউনিয়নের পূর্বে আঠারবাড়ী ও সরিষা ইউনিয়ন, ‍পশ্চিমে মাইজবাগ ইউনিয়ন, দক্ষিণে মাইজবাগ ইউনিয়ন ও নান্দাইল উপজেলা এবং উত্তরে সোহাগী ও ঈশ্বরগঞ্জ ইউনিয়ন অবস্থিত।
ধর্ম
এই উপজেলার অধিকাংশ মানুষ ইসলাম ধর্মাবলম্বী। সুন্নি, ওয়াহাবি ও আহমাদিয়া মুসলিম বিদ্যমান। হিন্দুধর্ম এখানে দ্বিতীয় সংখ্যাগরিষ্ঠ ধর্ম।
নৌকা
থাম্ব|নতুন তৈরি নৌকা পানিতে ভাসার অপেক্ষায় নৌকা বা নাও এক ধরনের জলযান যা জাহাজের থেকে ছোট। পৃথিবীর অনেক দেশে নৌকা ক্রীড়া (নৌকা বাইচ) এবং প্রমোদ-ভ্রমণের জন্য ব্যবহৃত হলেও বাংলাদেশ-সহ বিশ্বের অনেক দেশে নৌকা এখনও স্থানীয় যাতায়াতের অন্যতম মাধ্যম। এছাড়া পণ্য পরিবহনের জন্যও এটি গুরুত্বপূর্ণ। বাংলাদেশে বর্ষাকালে এর প্রচুর ব্যবহার হয়। নৌকার চালককে বলা হয় মাঝি।
নৌকার অংশ
নৌকার অংশসমূহ হলোঃ- খোল, পাটা, ছই বা ছাউনী, হাল, দাঁড়, পাল, পালের দড়ি, মাস্তুল, নোঙর, খুঁটি দড়ি, গলুই, বৈঠা, লগি, গুণ। নৌকা প্রধানত কাঠ দিয়ে তৈরী। মাছ ধরার ডিঙ্গি নৌকা আকারে ছোট, আবার পণ্য পরিবহনের নৌকা আকারে বেশ বড়। ছই বা ছাউনী তৈরীতে বাঁশ ব্যবহার করা হয়। খোলকে জলনিরোধ করার জন্য আলকাতরা ব্যবহার করা হয়। লগি তৈরি হয় বাঁশ থেকে। পাল তৈরি হয় শক্ত কাপড় জোড়া দিয়ে।
ইতিহাস
প্রথম দিক থেকেই নৌকাগুলি যাতায়াত হিসাবে কাজ করেছে ৪০,০০০ বছর পূর্বে অস্ট্রেলিয়ার প্রাথমিক বসতি স্থাপনের মতো সংঘাতের প্রমাণ, ১৩০,০০০ বছর আগে ক্রেটের অনুসন্ধান,  এবং ফ্লোরসে ৯০০,০০০ বছর আগে তারিখের প্রমাণ  প্রমাণ করে যে প্রাগৈতিহাসিক কাল থেকেই নৌকাগুলি ব্যবহৃত হয়েছিল।  প্রাচীনতম নৌকাগুলি খননকৃত,  এবং প্রাচীনতম নৌকাগুলি প্রায় ৭,০০০-১০,০০০ বছর পূর্বে প্রত্নতাত্ত্বিক খননের তারিখে পাওয়া গেছে বলে মনে করা হয়।  বিশ্বের প্রাচীনতম পুনরুদ্ধারকৃত নৌকা, নেদারল্যান্ডসে পাওয়া পেস ক্যানো, খ্রিস্টপূর্ব ৮,২০০ থেকে  ৭,৬০০ খ্রিস্টাব্দের মাঝখানে নির্মিত একটি পিনাস সিলেভেস্ট্রিসের ফাঁকা গাছের কাণ্ড থেকে তৈরি একটি খনক।  নেদারল্যান্ডের অ্যাসেনের ড্রেন্টস যাদুঘরে এই ক্যানো প্রদর্শিত হয়।
বাংলাদেশে ব্যবহৃত নৌকার নাম
গঠনশৈলী ও পরিবহনের উপর নির্ভর করে বাংলাদেশে বিভিন্ন ধরনের নৌকার প্রচলন রয়েছে।
‍শ্যালো নৌকা
১৯৯০-এর দশক থেকে বাংলাদেশে নৌকায় মোটর লাগানো শুরু হয়। এর ফলে নৌকা একটি যান্ত্রিক নৌযানে পরিণত হয়। এ যান্ত্রিক নৌকাগুলো ‌‌‌শ্যালো নৌকা নামে পরিচিতি লাভ করে; কেননা পানি সেচের জন্য ব্যবহৃত শ্যালো পাম্পের মোটর সংযুক্ত করে স্থানীয় প্রযুক্তি দিয়ে এসব নৌকা চালানোর ব্যবস্থা করা হয়।
বহিঃসংযোগ
নৌকা – বাংলাপিডিয়া
বানিয়াচং উত্তর পশ্চিম ইউনিয়ন
বানিয়াচং উত্তর পশ্চিম ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।
অবস্থান ও সীমানা
বৃহত্তম বানিয়াচং গ্রাম যে চারটি ইউনিয়ন নিয়ে অবস্থিত, তার মধ্যে একটি ইউনিয়ন হচ্ছে বানিয়াচং উত্তর পশ্চিম। এই ইউনিয়ন বানিয়াচং উপজেলার সবচেয়ে ছোট ইউনিয়ন। বানিয়াচং উত্তর পশ্চিম ইউনিয়নের উত্তরে আজমিরীগঞ্জ উপজেলার বদলপুর ও জলসূখা ইউনিয়ন, পশ্চিমে আজমিরীগঞ্জ উপজেলার জলসূখা ও শিবপাশা ইউনিয়ন, পূর্বে বানিয়াচং উত্তর পূর্ব ও বানিয়াচং দক্ষিন পশ্চিম ইউনিয়ন এবং দক্ষিনে বানিয়াচং দক্ষিন পশ্চিম ইউনিয়ন অবস্থিত।
শিক্ষা
শিক্ষার হার : ৪০.১% । (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
উল্লেখযোগ্য ব্যক্তিত্ব
কবি জয়তুন বিশ্বাস, এডভোকেট মোঃ শাহজাহান বিশ্বাস, মাস্টার মোঃনূরুল হুদা বিশ্বাস ।
জনপ্রতিনিধি
বর্তমান চেয়ারম্যান- হায়দারুজ্জামান খান ( ধন মিয়া )
মোজাহার উল্লাহ
মোজাহার উল্লাহ (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
মোজাহার উল্লাহর পৈতৃক বাড়ি চট্টগ্রাম জেলার মীরসরাই উপজেলার ভালুকা গ্রামে। তার বাবার নাম আলী আজম এবং মায়ের নাম খায়রুননেছা। তার স্ত্রীর নাম দেল আফরোজ। তার এক ছেলে ও চার মেয়ে। মোজাহার উল্লাহ স্বাধীনতার পর বিমা পেশাতেই জড়িত ছিলেন।
কর্মজীবন
১৯৭১ সালে বিমা কোম্পানিতে চাকরি করতেন মোজাহার উল্লাহ। কর্মরত ছিলেন পশ্চিম পাকিস্তানের করাচিতে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যাওয়ার পর যোগ দেন মুক্তিবাহিনীর নৌ উইংয়ে। তিনি মুক্তিযুদ্ধে যোগ দেওয়ায় পাকিস্তান সেনাবাহিনী তার বাবাকে আটক করে নির্মমভাবে হত্যা করে। তাদের বাড়িঘর আগুন দিয়ে জ্বালিয়ে দেয়।